Suhopolje

Suhopolje je općina u Hrvatskoj, u sastavu Virovitičko-podravske županije.

Zemljopis 
Općina Suhopolje je u središnjem dijelu Virovitičko-podravske županije. Sa sjevera graniči sa Općinom Gradina, sa zapada Gradom Virovitica, sa istoka Općinom Sopje i Gradom Slatina, sa jugoistoka Općinom Voćin, a sa jugozapada Općinom Đulovac koja se nalazi u Bjelovarsko-bilogorskoj županiji.

U odnosu na prostor Virovitičko-podravske županije Općina Suhopolje zauzima centralni položaj prostirući se nizinskim predjelima južno od rijeke Drave, sjevernim obroncima Bilogore, a neposredno uz državnu cestu D2 Osijek-Varaždin. Reljef u bilogorskom dijelu je blago brdovit i stepenastog karaktera. Najviši dijelovi općine su u Bilogori gdje pojedina uzvišenja dosežu visinu do 250 m n.v., a najniži prema rijeci Dravi nisu viši od 110 m.n.v. i predstavljaju tipičan ravničarski kraj.

Stanovništvo 
Općina broji 7925 stanovnika u ukupno 23 naselja.

Uprava

Povijest

Gospodarstvo

Slavni ljudi

Spomenici i znamenitosti 
 Crkva sv.Terezije Avilske 

S koje god strane došli u Suhopolje, prvo što će te ugledati je Crkva sv. Terezije Avilske koja se istiće svojom lijepotom.Izgrađena je u klasicističkom stilu 1807.-1816. godine.
Dan 15. kolovoza, Velika Gospa, ujedno je i Dan općine Suhopolje.
 Dvorac u Suhopolju ( )

Obrazovanje 
 Osnovna škola Suhopolje izgrađena je 1973. godine. Iz svih okolnih sela djeca putuju svaki dan starim žutim školskim autobusom u školu. 2004. godine postala je Eko škola. Bilo je lijepo odrastati u njoj.
 Dječji vrtić Suhopolje
"Zabavište u Suhopolju" osnovano je 1904. godine. Novac je darovala Katarina Csasni, a grof Elemir pl. Janković je u dogovoru s mještanima odlučio da se od tog novca podigne zabavište. Zgrada je u vrlo kratkom roku podignuta, a na ulaz je postavljen natpis "Zaklada Katarine Csasni". Zabavištem su od osnutka rukovodile sestre svetog Križa sve do 1944. godine.
3. svibnja 1964. godine ponovno je otvoren dječji vrtić u dvorcu, dok se u zgradi vrtića nalazila škola. Vrtić djeluje u sastavu škole. 1973. godine nakon što je sagrađena nova zgrada škole, vrtić se vraća su svoju prvobitnu zgradu u kojoj djeluje i danas. Vrtić se osamostaljuje 1997. godine. kada broji 63 djece.

Kultura

Sport 
 HNK Suhopolje U Suhopolju je 1912. godine osnovan nogometni klub pod imenom Olimpija koji djeluje do 1916. 1923. godine osnovan je klub pod imenom Tomislav, koji djeluje do 1942. godine. 1948 osnovan je klub Mladost, koji nakon spajanja sa SD Partizan 1958. godine mijenja ime u Partizan. 1991. godine mijenja ime u PIK Mladost, a 1992. nakon što je priključena športska četa 127. brigade mijenja ime u Mladost 127.

S imenom Mladost 127 ostvareni su najveći uspjesi te je klub 3 sezone igrao u 1. A hrvatskoj nogometnoj ligi. 

Klub 2001. godine mijenja ime u Hrvatski nogometni klub Suhopolje.

Nogometni trećeligaš (2005.)
 Karate klub Mladost Suhopolje 
Karate klub "Mladost" iz Suhopolja postoji od 1996 god. Kroz klub je prošlo 200-tinjak članova od kojih su danas mnogi završili fakultete i uz pomoć karatea postali korisni i uspješni članovi ovog društva.

2005 godine Karate klub "Mladost" je sudjelovao na 3 međunarodna turnira i osvojio 11 medalja u sva tri sjaja.

Od početka aktivnog sudjelovanja na natjecanjima klub broji preko 100 medalja, također u sve 3 boje.

Vanjske veze 
 Službene stranice Općine Suhopolje

Virovitičko-podravska županija